Nogomet: Više od igre i za „Bakice“
"Bakegula" je naziv tima bakica koje, u godinama od 50 do 84, igraju nogomet i spremaju se za turnir u SAD
Nogometni tim "Bakice" formiran je prije pet godina sa željom da se pomogne starijim ženama da vježbaju i da se zabave. Same kupuju nogometnu opremu, ali nisu u stanju bez pomoći sa strane skupiti oko 70 hiljada dolara za put u Sjedinjene Države da bi učestvovale na „Kupu veteranki i veterana.“ U Južnoj Africi, državi u kojoj će po prvi put na afričkom kontinentu biti održano svjetsko prvenstvo u nogometu, teku užurbane pripreme za junsko nadmetanje najboljih nogometnih reprezentacija. Uporedo sa tim pripremama, vodeći se olimpijskim geslom "bitno je učestvovati, Južnoafrikanke iz nogometnog tima „Bakegula“ , uglavnom starije od 50 godina, nastoje skupiti novac potreban za dolazak u Sjedinjene Američke Države na svjetski „Kup veteranki i veterana.“ Taj turnir će biti održan tokom jula u američkoj saveznoj državi Massachusetts. O čemu se zapravo radi? Bakegula na jednom od južnoafričkih dijalekata znači bakica. "Bakegula" je i naziv tima bakica sasvim netipičnog hobija. One, u godinama od 50 do 84, igraju nogomet. Žele da skupe novac i zapute se na ovogodišnji šestodnevni turnir veteranki u Sjedinjenim Državama. Na turniru će, u obje konkurencije, igrati 100 timova. "Bakice" su nedavno igrale protiv nogometašica tima Metro Rails Eagles, igračica koje su u prosjeku gotovo dvostruko mlađe. Publika, uglavnom ženka, listom je navijala za "Bakegule" mada su izgubile sa 3:1. Pobijedile ili ne, bakice kažu da su uživale u trčanju, šutiranju, opuštanju na igralištu... Onica Ndzovela ima 77 godina, igra u odbrani. Prije uključivanja u tim, imala je bolove u leđima i koljenima. Sada se osjeća kao sasvim druga osoba, kaže i dodaje: Beka Ntsan'wisi formirala je tim "Bakice" prije pet godina želeći da pomogne straijim ženama da vježbaju i da se zabave. Same kupuju nogometnu opremu, ali nisu u stanju bez pomoći sa strane skupiti oko 70 hiljada dolara za put u Sjedinjene Države. – kaže Beka Ntsan'wisi. Do sada su "Bakice" skupile 18 hiljada dolara. Vjeruju da će i one, kao i njihova zemlja, Južna Afrika, biti spremne za nogometne susrete. Svjetsko nogomentno prvenstvo je u junu, a "Bakice" će, ako prikupe novac za put u Sjedinjene Države, na „Kupu veteranki i veterana“ igrati od 13. do 18 jula. Pobjeđivati ili gubiti, neće im biti toliko bitno.